Coordenadas: 40°24′58″N 3°42′28″O﻿ / ﻿40.4161, -3.7079

Rúa Mayor de Madrid.
Cubertas da Casa de la Villa.
Vista da rúa Mayor.
A **rúa Mayor** é unha rúa de Madrid, unha vía principal das que desemboca na Puerta del Sol e a que foi oficial Casa de la Villa (casa do Concello de Madrid). Non toda a extensión actual foi chamada rúa Mayor. A historia da rúa vai unida á historia de Madrid, non habendo recepción real que non pasara por esta rúa a través da Puerta del Sol.

Historia
--------

A rúa era coñecida no século XVII por comezar dende a Puerta del Sol no edificio do mosteiro de San Felipe el Real que posuía a súa fachada directamente sobre a rúa Esparteros, as lonxas eran chamadas o «mentidero». Debaixo da lonxa atopábanse unhas «covachuelas», lugar de venda de diversos mercados pequenos. En fronte colocáronse as mancebías chamadas «soleras». Preto de alí está o lugar no que Juan de Tassis y Peralta, segundo Conde de Villamediana e Correo maior de España, foi asasinado o 21 de agosto de 1622 ás oito da noite.

Xa no século XIX derrubouse o Convento para ser construído no mesmo lugar a *Casa Cordero* e nela o *Gran Bazar de la Unión* e o *Café Lisboa*. A finais do XIX ábrese a pastelería La Mallorquina. O 31 de maio de 1906 Afonso XIII contraía matrimonio con Vitoria Uxía de Battenberg. Cando a comitiva se dispoñía a saír da rúa Mayor, o anarquista Mateo Morral, dende o número 88, guindou unha bomba camuflada nun ramo de flores. A parella real resulta ilesa mais a explosión provocou un masacre arredor da carroza.

  

* 
* 
* 
* 
* 
* 
* 
*

Carril bici
-----------

O concello de Madrid inaugurou o eixo ciclista Mayor - Alcalá o cal atravesa a rúa Mayor na súa totalidade. O sentido de subida é compartido coa circulación, mentres que o sentido de baixada dispón dun carril bici propio segregado, o que obrigou os coches a reducir o espazo que lles pertencía de dous carrís a un carril a 30 Km/h compartido con bicicletas.

Edificios salientables
----------------------

* Palacio de Oñate
* Palacio de los Consejos
* Casa de Calderón de la Barca
* Igrexa do Sacramento

Notas
-----

1. ↑  Pedro de Répide, *Las calles de Madrid*, Ed. La Librería, 1995, pp. 125–126.

| * v
* c
* e
Lugares de interese de Madrid |
| --- |
| Inmobles elugares senlleiros | Banco de España · Basílica de San Francisco o Grande · Catedral da Almudena · Cuatro Torres Business Area · Congreso dos Deputados · Estación de Atocha · Las Ventas · Palacio de Comunicacións · Palacio de Cristal · Palacio de Liria · Palacio Real · Ponte de Segovia · Ponte de Toledo · Porta de Alcalá · Porta de Toledo · Real Casa de Correos · Templo de Debod · Torrespaña |
| Prazas e rúas | Calle Mayor · Calle de Preciados · Gran Vía · Paseo de la Castellana · Paseo de Recoletos · Paseo del Prado · Plaza de Cibeles · Plaza de Colón · Plaza de España · Plaza de Oriente · Plaza Mayor · Porta do Sol |
| Museos | Museo Arqueolóxico Nacional · Museo Cerralbo · Museo de América · Museo de Cera · Museo de Historia · Museo do Ferrocarril · Museo do Prado · Museo Lázaro Galdiano · Museo Nacional de Antropoloxía · Museo Nacional de Artes Decorativas · Museo Nacional de Ciencias Naturais · Museo Raíña Sofía · Museo Sorolla · Museo Thyssen-Bornemisza · Real Academia de Belas Artes de San Fernando |
| Artes escénicas | Teatro Real |
| Parques e xardíns | Casa de Campo · Dehesa de la Villa · Parque do Capricho · Parque do Oeste · Parque do Retiro · Parque Juan Carlos I · Parque Madrid Río · Real Xardín Botánico |
| Estadios | Caja Mágica · Campo de Fútbol de Vallecas · Estadio Santiago Bernabéu · Estadio Vicente Calderón · Madrid Arena · Pazo de Deportes da Comunidade de Madrid · Palacio de Vistalegre |

|  |  |
| --- | --- |
| Control de autoridades | 
* Wd: Q1149052
* WorldCat
* VIAF: 316432416

 |